

VLADA REPUBLIKE HRVATSKE

Zagreb, 10. svibnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Gradu Rijeci za  zaduženje kod Erste&Steiermärkische bank d.d., Rijeka |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 87. stavka 1. Zakona o proračunu („Narodne novine“, broj 87/08, 136/12 i 15/15), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2019. godine donijela

**O D L U K U**

**o davanju suglasnosti Gradu Rijeci za**

**zaduženje kod Erste&Steiermärkische bank d.d., Rijeka**

I.

Daje se suglasnost Gradu Rijeci za zaduženje kod Erste&Steiermärkische bank d.d., Rijeka u iznosu od 35.000.000,00 kuna, s rokom otplate kredita od četrnaest godina po isteku počeka od jedne godine (u 168 jednakih mjesečnih rata), uz fiksnu godišnju kamatnu stopu od 1,59% bez naknade za obradu i odobravanje kredita.

Sredstva će se koristiti za financiranje kapitalnog projekta „Uređenje javnih površina i izgradnja pripadajuće infrastrukture unutar bivšeg tvorničkog kompleksa Rikard Benčić“, sukladno Odluci Gradskog vijeća Grada Rijeke o zaduživanju Grada Rijeke za realizaciju kapitalnog projekta, KLASA: 021-05/18-01/55, URBROJ: 2170-01-16-00-18-3 od 24. svibnja 2018. godine.

II.

Radi ostvarenja zaduženja iz točke I. ove Odluke, zadužuje se Grad Rijeka da izradi planove proračunske potrošnje za godine u kojima treba planirati sredstva za otplatu kredita.

III.

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Grad Rijeka podnio je Ministarstvu financija zahtjev KLASA: 023-01/19-01/1, URBROJ: 2170/01-15-00-19-39 od 15. ožujka 2019. godine za dobivanje suglasnosti Vlade Republike Hrvatske za zaduženje kod Erste&Steiermärkische bank d.d. u iznosu od 35.000.000,00 kuna, s rokom otplate kredita od četrnaest godina po isteku počeka od jedne godine (u 168 jednakih mjesečnih rata), uz fiksnu godišnju kamatnu stopu od 1,59% bez naknade za obradu i odobravanje kredita.

Sredstva će se koristiti za financiranje kapitalnog projekta „Uređenje javnih površina i izgradnja pripadajuće infrastrukture unutar bivšeg tvorničkog kompleksa Rikard Benčić“, sukladno Odluci Gradskog vijeća Grada Rijeke o zaduživanju Grada Rijeke za realizaciju kapitalnog projekta, KLASA: 021-05/18-01/55, URBROJ: 2170-01-16-00-18-3 od 24. svibnja 2018. godine.

Na temelju članaka 87. i 88. Zakona o proračunu (Narodne novine, br. 87/08, 136/12 i 15/15), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 88. stavka 4. Zakona o proračunu.

Ostvareni proračunski prihodi Grada Rijeke u 2018. godini, umanjeni za prihode iz članka 88. stavka 4. Zakona o proračunu, iznosili su 616.352.492,00 kune. Udio godišnjeg obroka (anuiteta) traženog kredita u ostvarenim prihodima iznosi 0,43%, a ako se tomu pribroji godišnji anuitet kredita iz prethodnih razdoblja te dospjele a nepodmirene obveze , tada je ukupna obveza Grada 17,64%,što je u okviru Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Grada Rijeke.